section_heading: Car
paragraph_text: Prvi zadatak koji je novi car postavio sebi po ulasku u Moskvu je bio posjeta grobu svoga navodnog oca Ivana IV. Groznog. Odmah potom on posjećuje svoju navodnu majku koja ga potvrđuje kao svoga sina darujući legalnost njegovom preuzimanju vlasti. Vladavina Lažnog Dimitrija se ubrzo pokazala kao doba stalnih velikih reformi kao da je znao ograničenost svojega vremena. Na vanjskopolitičkom planu on sklapa protuturski savez s Venecijom i Poljsko-Litvanskom Unijom, dok u unutrašnjim poslovima olakšava život običnih seljaka.